CELEX: 52016DC0152
Language: el
Date: 2016-03-09
Title: ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 1 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2016 Νέο μέσο για την παροχή στήριξης έκτακτης ανάγκης εντός της Ένωσης

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 9.3.2016
            COM(2016) 152 final
            ΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 1ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2016
            Νέο μέσο για την παροχή στήριξης έκτακτης ανάγκης εντός της Ένωσης
            
               
         
         
            
               Έχοντας υπόψη:
            
            
               –τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 314, σε συνδυασμό με τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
            
            
               –τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τον δημοσιονομικό κανονισμό που εφαρμόζεται στον γενικό προϋπολογισμό της Ένωσης
                  1
               , και ιδίως το άρθρο 41,
            
            
               –τον γενικό προϋπολογισμό της Ευρωπαϊκής Ένωσης για το οικονομικό έτος 2016 που εγκρίθηκε στις 25 Νοεμβρίου 2015
                  2
               ,
            
            
               Η Ευρωπαϊκή Επιτροπή υποβάλλει με το παρόν στο Ευρωπαϊκό Κοινοβούλιο και το Συμβούλιο το σχέδιο διορθωτικού προϋπολογισμού αριθ. 1 στον προϋπολογισμό του 2016.
            
            
               ΜΕΤΑΒΟΛΕΣ ΣΤΗΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ
            
            
               Οι μεταβολές στην κατάσταση εσόδων και δαπανών ανά τμήμα ευρίσκονται στο EUR-Lex (
               
                  http://eur-lex.europa.eu/budget/www/index-el.htm
               
               ). Η απόδοση στην αγγλική γλώσσα των μεταβολών στην κατάσταση αυτή επισυνάπτεται για ενημερωτικούς λόγους ως παράρτημα του προϋπολογισμού.
            
            
               ΠΙΝΑΚΑΣ ΠΕΡΙΕΧΟΜΕΝΩΝ
            
            
            
               1.
                     Εισαγωγή
                     
            
            
               2.
                     Παροχή στήριξης έκτακτης ανάγκης εντός της Ένωσης
                     
            
            
               3.
                     Ενίσχυση των επιπέδων στελέχωσης του Ευρωπαϊκού Κέντρου για την καταπολέμηση της τρομοκρατίας στην Ευρωπόλ
                     
            
            
            
            
               1.Εισαγωγή
            
            
               Ο σκοπός του σχεδίου διορθωτικού προϋπολογισμού (ΣΔΠ) αριθ. 1 για το οικονομικό έτος 2016 είναι διττός:
            
            
               –να δημιουργηθεί δομή του προϋπολογισμού για το προτεινόμενο νέο μέσο παροχής στήριξης έκτακτης ανάγκης εντός της Ένωσης και να διατεθεί ποσό 100 εκατ. EUR σε πιστώσεις ανάληψης υποχρεώσεων για τις άμεσες ανάγκες χρηματοδότησης. Σε αυτό το πρώιμο στάδιο του έτους δεν μπορεί να εντοπιστεί εύκολα στο πλαίσιο του τομέα 3 εναλλακτική πηγή ανακατανομής των πιστώσεων ανάληψης υποχρεώσεων. Ως εκ τούτου, η Επιτροπή προτείνει να χρηματοδοτηθούν οι πιστώσεις για το νέο μέσο που ζητούνται στο παρόν σχέδιο διορθωτικού προϋπολογισμού μέσω προσαρμογής των διαθέσιμων κονδυλίων για το Ταμείο Ασύλου, Μετανάστευσης και Ένταξης (ΤΑΜΕ). Το ποσό που προτείνεται να μεταφερθεί από το ΤΑΜΕ λαμβάνει υπόψη τις άμεσες ανάγκες χρηματοδότησης του νέου μέσου καθώς και την τρέχουσα κατάσταση εκτέλεσης και τις προβλεπόμενες ανάγκες του ΤΑΜΕ κατά τους προσεχείς μήνες. Η Επιτροπή θα παρακολουθεί με προσοχή την εκτέλεση του προϋπολογισμού του 2016 και μπορεί να προτείνει μεταφορές πιστώσεων και/ή διορθωτικό προϋπολογισμό προκειμένου να διασφαλιστεί η απαραίτητη χρηματοδότηση τόσο για το ΤΑΜΕ όσο και για το μέσο στήριξης έκτακτης ανάγκης σε εύθετο χρόνο. Η πρόταση αυτή θα λαμβάνει υπόψη την αξιολόγηση των εξελισσόμενων αναγκών για το σύνολο του έτους.
            
            
               –να ενισχυθεί το επίπεδο στελέχωσης του Ευρωπαϊκού Κέντρου για την καταπολέμηση της τρομοκρατίας στους κόλπους της ΕΥΡΩΠΟΛ, ώστε η υπηρεσία να είναι σε θέση να διαδραματίσει κεντρικό ρόλο στην καταπολέμηση της τρομοκρατίας στην ΕΕ, ιδίως λαμβάνοντας υπόψη τις τρομοκρατικές επιθέσεις στο Παρίσι, της 13ης Νοεμβρίου 2015. Η σχετική χρηματοδότηση για τις αμοιβές των νέων υπαλλήλων (25 συμπληρωματικές θέσεις στον πίνακα προσωπικού, 5 συμβασιούχοι υπάλληλοι και 5 αποσπασμένοι εθνικοί εμπειρογνώμονες) ανέρχεται σε 2,0 εκατ. EUR, και προτείνεται να ανακατανεμηθεί από τις δράσεις της αστυνομίας της Ένωσης στο πλαίσιο του Ταμείου Εσωτερικής Ασφάλειας (ΤΕΑ).
            
            
               Συνολικά, αυτό το ΣΔΠ έχει μηδενική καθαρή επίπτωση στο επίπεδο των πιστώσεων στον προϋπολογισμό του 2016.
            
         
         
            
               2.
                     Παροχή στήριξης έκτακτης ανάγκης εντός της Ένωσης
            
            
               Η μαζική εισροή προσφύγων και μεταναστών στην Ευρώπη έχει δημιουργήσει μια έκτακτη κατάσταση όπου μεγάλος αριθμός ατόμων χρειάζονται επείγουσα ανθρωπιστική βοήθεια, η οποία υπερβαίνει την οργανωτική ικανότητα ενός ή περισσοτέρων κρατών μελών. Η Επιτροπή προτείνει να δημιουργηθεί ένα μέσο
                  3
               , το οποίο θα επιτρέπει στην Ένωση να χορηγεί χρηματοδοτική στήριξη, για παράδειγμα μέσω οργανισμών-εταίρων που θα είναι ικανοί να εφαρμόζουν ταχέως δράσεις έκτακτης ανάγκης για τη στήριξη των κρατών μελών που πλήττονται περισσότερο.
            
            
               Το νέο μέσο θα χρηματοδοτείται από τον τομέα 3 «Ασφάλεια και ιθαγένεια» του πολυετούς δημοσιονομικού πλαισίου (ΠΔΠ), στον τομέα πολιτικής «Μετανάστευση και Εσωτερικές Υποθέσεις» (τίτλος 18). Προτείνεται η δημιουργία ενός νέου κεφαλαίου του προϋπολογισμού 18 07 και δύο νέων γραμμών του προϋπολογισμού: του άρθρου 18 07 01 του προϋπολογισμού για την εφαρμογή των επιχειρησιακών μέτρων και της θέσης 18 01 04 05 για τις δαπάνες διοικητικής στήριξης.
            
            
               Όπως ορίστηκε στην πρόταση κανονισμού του Συμβουλίου, οι χρηματοδοτικές ανάγκες για το νέο μέσο το 2016 εκτιμώνται σε 300 εκατ. EUR σε πιστώσεις ανάληψης υποχρεώσεων. Όπως και για την ανθρωπιστική βοήθεια εκτός της Ένωσης, στις αναλήψεις υποχρεώσεων θα εφαρμόζεται ποσοστό προχρηματοδότησης της τάξης του 80 % για την παροχή των ταμειακών ροών που απαιτούνται για την άμεση έναρξη των δράσεων στήριξης. Το υπόλοιπο 20 % θα καταβληθεί το 2017. Από το συνολικό ποσό των πιστώσεων ανάληψης υποχρεώσεων, 1 % προτείνεται να χρησιμοποιηθεί για τη χρηματοδότηση των δαπανών διοικητικής στήριξης που συνδέονται άμεσα με την εφαρμογή.
            
            
               Με το παρόν σχέδιο διορθωτικού προϋπολογισμού, η Επιτροπή προτείνει να διατεθεί μια πρώτη δόση ύψους 100 εκατ. EUR σε πιστώσεις ανάληψης υποχρεώσεων για την κάλυψη των άμεσων αναγκών χρηματοδότησης του μέσου, εν αναμονή περαιτέρω αξιολόγησης των αναγκών για το σύνολο του έτους. Η Επιτροπή θα κάνει χρήση μεταβατικών μέτρων για την αντιμετώπιση άμεσων αναγκών έως ότου το νέο μέσο και ο προτεινόμενος διορθωτικός προϋπολογισμός τεθούν σε ισχύ. 
            
            
               Στον εγκεκριμένο προϋπολογισμό του 2016, δεν υπάρχει διαθέσιμο περιθώριο για πιστώσεις ανάληψης υποχρεώσεων κάτω από το ανώτατο όριο δαπανών του τομέα 3, ενώ έχουν χρησιμοποιηθεί όλες οι διαθέσιμες δόσεις του μηχανισμού ευελιξίας. Οποιαδήποτε καθαρή αύξηση των πιστώσεων ανάληψης υποχρεώσεων στον τομέα αυτό θα απαιτούσε, επομένως, να κινητοποιηθεί το περιθώριο για απρόβλεπτες ανάγκες για αναλήψεις υποχρεώσεων. Δεδομένου ότι ο κανονισμός για το ΠΔΠ ορίζει το περιθώριο για απρόβλεπτες ανάγκες ως έσχατο μέσο, η Επιτροπή θεωρεί ότι το αίτημα αυτό είναι πρόωρο. 
            
            
               Κατά συνέπεια, η Επιτροπή προτείνει να χρηματοδοτήσει 100 εκατ. EUR από τις πιστώσεις που ζητούνται για το νέο μέσο με προσαρμογή των διαθέσιμων επί του παρόντος κονδυλίων για το ΤΑΜΕ, λαμβανομένων υπόψη της τρέχουσας κατάστασης εκτέλεσης και των προβλεπόμενων αναγκών του ΤΑΜΕ κατά τους προσεχείς μήνες. Σε αυτό το πρώιμο στάδιο του έτους, δεν υπάρχουν εναλλακτικές πιστώσεις που να είναι διαθέσιμες για ανακατανομή στον τομέα 3, ενώ η δέσμευση σημαντικού μέρους των πιστώσεων για το ΤΑΜΕ έχει προγραμματιστεί σε μεταγενέστερο μόνο στάδιο του οικονομικού έτους. Λαμβάνοντας υπόψη την επείγουσα ανάγκη να χρηματοδοτηθεί το νέο μέσο στήριξης έκτακτης ανάγκης, προτείνεται να χρησιμοποιηθούν 100 εκατ. EUR από τις πιστώσεις αυτές και να επανεκτιμηθούν οι ανάγκες του ΤΑΜΕ κατά τη διάρκεια του έτους. Εάν κριθεί αναγκαίο, θα πραγματοποιηθούν μεταφορές πιστώσεων από άλλες γραμμές του προϋπολογισμού και/ή θα προταθεί να διατεθούν πιστώσεις μέσω νέου σχεδίου διορθωτικού προϋπολογισμού. 
            
            
               Ο κατωτέρω πίνακας παρουσιάζει τις προτεινόμενες μεταβολές στον τομέα 3:
            
            
                     
                        Γραμμή προϋπολογισμού
                     
                  
                  
                     
                        Ονομασία
                     
                  
                  
                     
                        Πιστώσεις ανάληψης υποχρεώσεων
                     
                  
                  
                     
                        Πιστώσεις πληρωμών
                     
                  
               
                     
                        18 03 01 01
                     
                  
                  
                     
                        Ενίσχυση και ανάπτυξη του κοινού ευρωπαϊκού συστήματος ασύλου και ενίσχυση της αλληλεγγύης και της κατανομής ευθυνών μεταξύ των κρατών μελών
                     
                  
                  
                     
                        -100 000 000
                     
                  
                  
                     
                        -80 200 000
                     
                  
               
                     
                        18 07 01
                     
                  
                  
                     
                        Στήριξη έκτακτης ανάγκης εντός της Ένωσης
                     
                  
                  
                     
                        99 000 000
                     
                  
                  
                     
                        79 200 000
                     
                  
               
                     
                        18 01 04 05
                     
                  
                  
                     
                        Δαπάνες στήριξης για στήριξη έκτακτης ανάγκης εντός της Ένωσης
                     
                  
                  
                     
                        1 000 000
                     
                  
                  
                     
                        1 000 000
                     
                  
               
               3.
                     Ενίσχυση των επιπέδων στελέχωσης του Ευρωπαϊκού Κέντρου για την καταπολέμηση της τρομοκρατίας στην Ευρωπόλ
            
            
               Το 2015, αποδείχθηκε αναγκαία για την ΕΕ η σημαντική ενίσχυση των επιπέδων στελέχωσης της ΕΥΡΩΠΟΛ (μαζί με τον FRONTEX και την Ευρωπαϊκή Υπηρεσία Υποστήριξης για το Άσυλο) για την αντιμετώπιση της προσφυγικής κρίσης. Όσον αφορά την ΕΥΡΩΠΟΛ, οι 33 πρόσθετες θέσεις που εγκρίθηκαν στους προϋπολογισμούς του 2015 και του 2016 για τον σκοπό αυτό ζητήθηκαν για την εξάρθρωση των δικτύων εμπορίας ανθρώπων, καθώς και για την περαιτέρω ενίσχυση των προσπαθειών για τον εντοπισμό και την αίτηση διαγραφής του διαδικτυακού περιεχομένου που χρησιμοποιούν οι διακινητές για την προσέλκυση μεταναστών και προσφύγων. Η υπηρεσία προχώρησε γρήγορα στην πρόσληψη πρόσθετου προσωπικού: συμπεριλαμβανομένων των προσφορών πρόσληψης που απεστάλησαν στους επιτυχόντες υποψηφίους, όλες οι θέσεις στον εγκεκριμένο πίνακα προσωπικού της ΕΥΡΩΠΟΛ για το 2016 (480 θέσεις) είχαν πληρωθεί στο τέλος Ιανουαρίου του 2016. 
            
            
               Η επιτροπή συνδιαλλαγής κατέληξε σε συμφωνία για τον προϋπολογισμό του 2016 (συμπεριλαμβανομένης της αντιμετώπισης της προσφυγικής κρίσης, όπως προτάθηκε στη διορθωτική επιστολή 2/2016) το βράδυ της 13ης Νοεμβρίου 2015, όταν βρίσκονταν σε εξέλιξη οι τρομοκρατικές επιθέσεις στο Παρίσι. Το Ευρωπαϊκό Κέντρο για την καταπολέμηση της τρομοκρατίας (ΕΚΚΤ) δημιουργήθηκε στους κόλπους της ΕΥΡΩΠΟΛ την 1η Ιανουαρίου 2016. Το ΕΚΚΤ προβλέπεται να είναι ο κεντρικός φορέας για την καταπολέμηση της τρομοκρατίας στην ΕΕ, συμβάλλοντας στον συντονισμό των αντιδράσεων κατά των τρεχουσών και αναμενόμενων τρομοκρατικών απειλών και επιθέσεων. Το Κέντρο θα παρέχει στήριξη στα κράτη μέλη, με την παροχή επιχειρησιακής και αναλυτικής στήριξης για διερεύνηση των τρομοκρατικών δραστηριοτήτων, καθώς και συνεργασίας με τους διεθνείς εταίρους. 
            
            
               Μετά τις τελευταίες τρομοκρατικές επιθέσεις, το επίπεδο των πληροφοριών που διαβιβάζονται στην ΕΥΡΩΠΟΛ και οι αιτήσεις για στήριξη από κράτη μέλη αυξήθηκαν κατακόρυφα, γεγονός που δημιουργεί σημαντικό πρόσθετο φόρτο εργασίας στην υπηρεσία. Πριν από τη δημιουργία του ΕΚΚΤ, η ΕΥΡΩΠΟΛ είχε ήδη προβεί σε σημαντική προσπάθεια αναδιάταξης, ώστε να διατεθούν 37 έκτακτοι υπάλληλοι, 2 συμβασιούχοι υπάλληλοι και 5 αποσπασμένοι εθνικοί εμπειρογνώμονες στις δραστηριότητες για την καταπολέμηση της τρομοκρατίας. Ωστόσο, η υπηρεσία θα χρειαστεί περαιτέρω ενίσχυση των πόρων προκειμένου να εκπληρώσει πλήρως τον ρόλο που διαδραματίζει στην καταπολέμηση της τρομοκρατίας σε επίπεδο Ένωσης. Αυτός είναι ο λόγος για τον οποίο η Επιτροπή ζητά 25 πρόσθετες θέσεις στον πίνακα προσωπικού, 5 συμβασιούχους υπαλλήλους και 5 αποσπασμένους εθνικούς εμπειρογνώμονες, εκ των οποίων 20 έκτακτοι υπάλληλοι και 5 αποσπασμένοι εθνικοί εμπειρογνώμονες προκειμένου να ενισχυθούν οι επιχειρήσεις και 5 έκτακτοι υπάλληλοι και 5 συμβασιούχοι υπάλληλοι για την στήριξη των ΤΠΕ. 
            
            
               Οι αντίστοιχες πρόσθετες πιστώσεις για τις αμοιβές των νέων υπαλλήλων (2,0 εκατ. EUR) έχουν υπολογισθεί με βάση κατά μέσο όρο παρουσία έξι μηνών το 2016. Προτείνεται να ανακατανεμηθεί η χρηματοδότηση από τη θέση 18 02 01 02 του προϋπολογισμού «Πρόληψη και καταπολέμηση του διασυνοριακού οργανωμένου εγκλήματος και καλύτερη διαχείριση των κινδύνων που σχετίζονται με την ασφάλεια και των κρίσεων», για την οποία ορισμένες συνάψεις συμβάσεων που είχαν αρχικά προγραμματιστεί για το πρόγραμμα εργασίας του 2016 θα μπορούσαν να αποτελέσουν αντικείμενο πρόσκλησης υποβολής προσφορών με τη χρήση πιστώσεων του προγράμματος εργασίας του 2015. 
            
            
                     
                        Γραμμή προϋπολογισμού
                     
                  
                  
                     
                        Ονομασία
                     
                  
                  
                     
                        Πιστώσεις ανάληψης υποχρεώσεων
                     
                  
                  
                     
                        Πιστώσεις πληρωμών
                     
                  
               
                     
                        18 02 01 02
                     
                  
                  
                     
                        Πρόληψη και καταπολέμηση του διασυνοριακού οργανωμένου εγκλήματος και καλύτερη διαχείριση των κινδύνων που σχετίζονται με την ασφάλεια και των κρίσεων
                     
                  
                  
                     
                        -2 000 000
                     
                  
                  
                     
                        -2 000 000
                     
                  
               
                     
                        18 02 04
                     
                  
                  
                     
                        Ευρωπαϊκή Αστυνομική Υπηρεσία (Ευρωπόλ)
                     
                  
                  
                     
                        2 000 000
                     
                  
                  
                     
                        2 000 000
                     
                  
               
               Ο αναθεωρημένος πίνακας προσωπικού της ΕΥΡΩΠΟΛ για το 2016, περιλαμβάνεται στο παράρτημα του προϋπολογισμού.
            
            
         
         
            
                  
                     (1)
                  ΕΕ L 298 της 26.10.2012, σ. 1.
               
               
                  
                     (2)
                  ΕΕ L 48 της 24.2.2016, σ. 1.
               
               
                  
                     (3)
                   COM(2016) 115 της 2.3.2016.